Uļjanova (Sakstagala pagasts)
Šis raksts ir par apdzīvotu vietu Sakstagala pagastā. Par citām jēdziena Uļjanova nozīmēm skatīt nozīmju atdalīšanas lapu. Uļjanova (agrāk arī Strautmala, Uljanauka) ir ciems Rēzeknes novada Sakstagala pagastā, pagasta lielākā apdzīvotā vieta. Izvietojies pagasta rietumdaļā pie Krustpils—Rēzeknes dzelzceļa netālu no autoceļa A12 8 km no pagasta centra Sakstagala, 22 km no novada domes Rēzeknē un 224 km no Rīgas. Apdzīvotā vieta izaugusi padomju gados kā kolhoza «Mirnij» centrālais ciemats. Uļjanovā atrodas bērnudārzs «Skudriņa», feldšeru un vecmāšu punkts, Subinaites pasta nodaļa, veikals, vecticībnieku baznīca. Uļjanovas vecticībnieku kopienas lūgšanu nams ir vietējās nozīmes arhitektūras piemineklis. 1897. gadā ciemā bija 12 sētas.